stanford-oval/wikipedia huggingface dataset:
Matias Siltanen

| Henkilötiedot |
| --- | --- | --- | --- |
Syntymäaika: 29. maaliskuuta 2007
Syntymäpaikka: Kuopio, Suomi
Pelipaikka: keskikenttäpelaaja
Pituus: 173 cm
Seura
Seura: Djurgården
Junioriseurat
0000–2022: KuPS
Seurat
| Vuodet | Seura | O | (M) |
| 2022–2023 | KuPS Akatemia | 26 | (2) |
| 2023–2024 | KuPS | 22 | (1) |
| 2025– | Djurgården | 0 |  |
Maajoukkue
| 2021–2022 | Suomi U15 | 5 | (0) |
| 2022–2023 | Suomi U16 | 10 | (0) |
| 2023– | Suomi U17 | 14 | (4) |
 Seurajoukkueuran tilastot kattavat vain kansalliset sarjat, päivitetty 5. syyskuuta 2024.  Maajoukkueuran tilastot päivitetty 5. syyskuuta 2024.
Matias Siltanen (s. 29. maaliskuuta 2007 Kuopio) on suomalainen jalkapalloilija, joka edustaa Allsvenskanissa pelaavaa Djurgårdenia. Pelipaikaltaan Siltanen on keskikenttäpelaaja. Hän on toiminut myös Suomen alle 17-vuotiaiden jalkapallomaajoukkueen kapteenina.
KuPS:in kasvatti Siltanen pelasi ensimmäiset pelinsä aikuisten sarjoissa kaudella 2022 KuPS Akatemian paidassa Kakkosessa. Kevättalvella 2023 hän pelasi ensimmäiset minuuttinsa KuPS:in edustusjoukkueessa Liigacupissa. Veikkausliigassa Siltanen debytoi huhtikuussa 2024 HJK:ta vastaan.
Vuoden 2023 Captain's Ball -gaalassa Siltanen palkittiin vuoden poikapelaajana. Samana vuonna hän pelasi ensimmäiset ottelunsa alle 17-vuotiaiden maajoukkueessa. Alle 16-vuotiaiden maajoukkueen kanssa hän oli voittamassa Baltic Cupia kesällä 2023.
Siltanen pääsi vuonna 2024 The Guardian  -lehden vuosittain julkaistavan maailman 60 lahjakkaimman nuoren jalkapalloilijan listalle.
Tammikuussa 2025 Siltanen siirtyi Ruotsin  pääsarjassa Allsvenskanissa pelaavan Djurgårdens IF:n riveihin. Siltasen ja Djurgårdenin sopimus on 3-vuotinen.
Hapsumanukki

| Hapsumanukki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Phonygammus
Laji::  keraudrenii
Kaksiosainen nimi
 Phonygammus keraudrenii  Lesson & Garnot, 1826 
Synonyymit
 Manucodia keraudrenii 
Katso myös
   Hapsumanukki Wikispeciesissä   Hapsumanukki Commonsissa 
Infobox OKNimi-testi OKIUCN-testi OK: 
Hapsumanukki (Phonygammus keraudrenii) on Australiassa, Indonesiassa ja Papua-Uudessa-Guineassa tavattava paratiisilintuihin kuuluva varpuslintu.
Tunnistaminen

Kooltaan hapsumanukki on 27–32 cm. Molempien sukupuolten höyhenpuku on väritykseltään musta. Valosta riippuen höyhenpuku kimaltelee sinivihreän ja violetin eri sävyissä. Linnun päälaella on hiusmaisia höyheniä, jotka ovat koiraalla pidemmät kuin naaraalla. Hiusmaisia höyheniä on myös niskassa. Silmät ovat lajilla väriltään punaiset. Hapsumanukin pyrstö on pitkä ja pyöreäpäinen. Lajin ääni on kuuluva trumpettimainen töräytys.
Levinneisyys ja elinympäristö

Hapsumanukkia tavataan Pohjois-Australiasta Cape Yorkin niemimaan kärjestä, Papua-Uudesta-Guineasta ja Indonesiaan kuuluvilta Arusaarilta. Lajin elinympäristöä ovat luonnontilaiset trooppiset sademetsät alankomailla ja vuorten rinteillä. Lintua tavataan metsistä, jotka sijaitsevat 200–2 000 metrin korkeudella merenpinnasta.
Pesiminen ja ravinto

Hapsumanikin pesimäkausi kestää lokakuusta helmikuulle. Koiraat valtaavat pesimisreviirin ja yrittävät houkutella naaraita trumpettimaisilla törähdyksillään. Lajin pesä on kuppimainen ja naaras munii yhdestä kahteen munaa. Hapsumanikki pesii usein mustahuiluvaristen (Cracticus quoyi) pesien läheisyydessä.
Hapsumanikin ravinto koostuu hedelmistä, erityisesti viikunoista, siemenistä ja hyönteisistä.
Buzkashi

Buzkashi-ottelu Mazar-i-Sharifissa Afganistanissa.
Buzkashi (uzb. Uloq) on raskas ratsain käytävä urheilulaji, jota harrastetaan pääasiassa turkkilaisten kansojen keskuudessa Afganistanin pohjoisosassa. Lajissa kilpailijat pyrkivät hevosen selässä sieppaamaan vuohen tai vasikan ruhon.
Buzkashista on olemassa kaksi muotoa: perinteinen tudabaray-muoto sekä nykyaikainen hallinnon tukema qarajay. Molemmissa lajeissa hevosella ratsastavat kilpailijat kamppailevat päättömän ja usein suolistetun 20–50 kilon painoisen vuohenruhon hallinnasta. Kummassakin versiossa on lukuisia sääntöjä, mutta yleisinä sääntöpiirteinä on kiellettyä purra vastustajaa, vetää tämän hiuksista tai ohjaksista sekä aseiden käyttö. Tavoitteena on saada ruho itselleen ja viedä se pois muiden ulottuvilta. Qarajay-tyylissä kilpaillaan tarkemmin määritellyllä alueella 10–12 hengen vahvuisin joukkuein, ja päämääränä on kuljettaa ruho ennalta määrätylle suoja-alueella.
Huipputasolla eliittiin kuuluvat rikkaat isännät kasvattavat ja harjoittavat hevosiaan suurella hartaudella ja ratsastajat, joita kutsutaan nimellä tšapandazan, ovat ammattilaisia. Lajissa pelataan saman päivän aikana useita otteluita, ja voittaja saa palkinnon kilpailun sponsorilta. Isäntien, qarajay-tyylissä esivallan, tarkoituksena on todistaa vaikutusvaltaansa ja siten vahvistaa sitä valtasuhteiltaan sekasortoisessa maassa.
Laji on peräisin turkkilaisten paimentolaiskansojen keskuudesta, todennäköisesti ajanvietteestä Mongolian seuduilta 500–1000 vuoden takaa. Laji on säilynyt näiden väestöjen jälkeläisten keskuudessa. Pääalueen Afganistanin lisäksi buzkashia harrastetaan Afganistanin pohjoispuolella sijaitsevissa islamilaisissa turkinsukuisissa maissa sekä Luoteis-Kiinassa. Afganistanissa laji on saavuttanut myös suosiota muiden väestöryhmien kuten persiansukuisten tadžikkien ja hazara-heimon parissa sekä Hindukušin vuoriston eteläpuolen paštunkielisten asukkaiden keskuudessa.
Afganistanin valtio järjesti 1950-luvulta lähtien maanlaajuisia turnauksia, aluksi Mohammed Zahir Shahin syntymäpäivänä tämän valtakaudella ja sittemmin muina merkittävinä juhlapäivinä. Maan sekavan tilanteen ja Afganistanin sodan takia kansallisia kisoja ei ole käyty vuoden 1982 jälkeen, ja sittemmin järjestäjinä ovat toimineet lähinnä mujahideen-kapinallispäälliköt.
Ykkösliigan kausi 2024

| Ykkösliigan kausi 2024 |
| --- | --- |
Joukkueiden määrä:  10
Ajankohta:  2024
Mestari:  KTP
Nousseet joukkueet:  KTP FF Jaro
Pudonneet joukkueet:  MP
Ylempi sarjataso:  Veikkausliiga 2024
Alempi sarjataso:  Ykkönen 2024
  ← 2023 :  2025 → 
Ykkösliigan kausi 2024 on Suomen jalkapallon toiseksi korkeimman sarjatason 52. kausi ja Ykkösliigan 1. kausi (toiseksi korkein sarjataso nimettiin Ykkösliigaksi kaudeksi 2024). Sarjassa on mukana 10 joukkuetta.
Ykkösliigassa pelataan aluksi kaksinkertainen sarja, eli 18 kierrosta. Tämän jälkeen kaikki joukkueet pelaavat toisiaan vastaan vielä kerran. Joukkueet, jotka 18 kierroksen jälkeen olivat sarjan viisi parasta joukkuetta, saavat loppukauden aikana osakseen viisi kotiottelua ja loput viisi saavat neljä kotiottelua. Sarjassa jokainen joukkue pelaa siis yhteensä 27 ottelua.
Ykkösliigan voittaja nousee Veikkausliigaan ja toiseksi sijoittunut etenee Liigakarsintaan. Ykkösliigan viimeiseksi sijoittunut joukkue putoaa Ykköseen ja yhdeksänneksi sijoittunut karsii Ykkösliiga-paikastaan Ykkösen toiseksi sijoittunutta joukkuetta vastaan.
Ykkösliigaan olisi alun perin kuulunut Helsingin IFK, joka sijoittui kauden 2023 Ykkösessä 6. sijalle, mutta joukkueen taustayhtiö teki konkurssin. Useita HIFK-taustaisia pelaajia siirtyi konkurssin jälkeen muihin Ykkösliigan joukkueisin. Lisäksi IF Gnistan nousi ennen kauden alkua ylemmälle sarja tasolle Veikkausliigaan, kun FC Honka oli tehnyt edellisen kauden päätteeksi konkurssin ja luopunut liigapaikastaan. Vapautuneet kaksi liigapaikkaa menivät Palloliitton sääntöjen mukaisesti Ykkösen nousukarsinnan hävinneelle joensuulaiselle JIPPO:lle ja edellisenä kautena Ykkösen ensimmäiselle putoajasijalle sijoittuneelle KäPa:lle.
Kauden päätteeksi Veikkausliigaan nousivat sarjan voittanut KTP ja toiseksi sijoittunut FF Jaro, joka voitti nousukarsinnassa FC Lahden yhteismaalein 2-1. Sarjasta putosivat jumbosijalle jääneet Mikkelin Palloilijat, mutta karsijan paikalle sijoittunut KäPa onnistui voittamaan karsintaottelunsa Kokkolan KPV:tä vastaan ja säilyttämään paikkansa sarjassa.
Joukkueet

Ykkösliigassa pelaavat kaudella 2024 seuraavat 10 joukkuetta.
| Joukkue | Kunta | Päävalmentaja | Sijoitus edellisellä kaudella |
| --- | --- | --- | --- |
| FF Jaro | Pietarsaari | Widjeskog  Niklas Widjeskog | 09 Ykkösen 9. |
| Jippo | Joensuu | Hallikainen  Mikko Hallikainen | 11 Kakkonen A:n 1. |
| JäPS | Järvenpää | Ahola  Erol Ates | 08 Ykkösen 8. |
| KTP | Kotka | Nyholm}  Jonas Nyholm | 01 Veikkausliigan 12. |
| KäPa | Helsinki | Okkonen  Sami Okkonen | 10 Ykkösen 10. |
| MP | Mikkeli | Pasoja  Juha Pasoja | 03 Ykkösen 3. |
| PK-35 | Helsinki | Santos  Tiago Santos | 12 Kakkonen A:n 2. |
| SalPa | Salo | Aluja  Jordi Aluja | 07 Ykkösen 7. |
| SJK Akatemia | Seinäjoki | Aromaa  Arttu Aromaa | 04 Ykkösen 4. |
| TPS | Turku | Nuutinen  Miika Nuutinen | 05 Ykkösen 5. |
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | KTP | 27 | 18 | 4 | 5 | 75 | 32 | +43 | 58 | Nousee Veikkausliigaan. |
| 2 | FF Jaro | 27 | 17 | 3 | 7 | 51 | 30 | +21 | 54 | Pääsee Veikkausliigan karsintapeleihin. |
| 3 | JIPPO | 27 | 16 | 4 | 7 | 49 | 25 | +24 | 52 |  |
| 4 | TPS | 27 | 12 | 7 | 8 | 40 | 29 | +11 | 43 |  |
| 5 | JäPS | 27 | 9 | 8 | 10 | 44 | 53 | −9 | 35 |  |
| 6 | PK-35 | 27 | 8 | 9 | 10 | 29 | 34 | −5 | 33 |  |
| 7 | SJK Akatemia | 27 | 6 | 11 | 10 | 35 | 41 | −6 | 29 |  |
| 8 | SalPa | 27 | 7 | 8 | 12 | 31 | 48 | −17 | 29 |  |
| 9 | KäPa | 27 | 5 | 7 | 15 | 44 | 67 | −23 | 22 | Joutuu putoamiskarsintaan. |
| 10 | MP | 27 | 3 | 7 | 17 | 22 | 61 | −39 | 16 | Putoaminen Ykköseen |
Lähde: Palloliitto, Soccerway
Sijoituksen määrittäminen: 1) Pisteet; 2) Maaliero; 3) Tehdyt maalit
Sarjataulukko > Ottelut 1–18

| Kotona \ Poissa | JAR | JIP | JPS | KTP | KÄP | MP | PK3 | SAL | SJK | TPS |
| --- | --- | --- | --- | --- | --- | --- | --- | --- | --- | --- |
| Jaro | — | 1–0 | 0–0 | 5–2 | 4–2 | 2–0 | 2–1 | 2–1 | 1–1 | 0–1 |
| JIPPO | 2–0 | — | 3–2 | 1–0 | 2–0 | 0–0 | 1–0 | 1–1 | 0–0 | 2–0 |
| JäPS | 2–2 | 1–5 | — | 0–0 | 2–2 | 1–1 | 3–1 | 2–3 | 1–1 | 2–1 |
| KTP | 1–0 | 2–1 | 2–0 | — | 2–1 | 4–0 | 1–0 | 6–0 | 5–1 | 1–2 |
| KäPa | 0–3 | 1–4 | 3–3 | 1–5 | — | 4–0 | 0–1 | 1–1 | 1–1 | 0–0 |
| MP | 1–4 | 1–1 | 0–3 | 1–2 | 2–6 | — | 0–0 | 0–1 | 1–2 | 0–3 |
| PK-35 | 2–1 | 0–2 | 4–1 | 1–5 | 3–0 | 1–2 | — | 1–1 | 1–1 | 1–1 |
| SalPa | 0–1 | 0–3 | 1–3 | 2–2 | 1–1 | 5–0 | 1–1 | — | 2–1 | 0–1 |
| SJK Akatemia | 0–1 | 1–2 | 2–1 | 0–3 | 4–0 | 0–0 | 3–0 | 2–0 | — | 0–3 |
| TPS | 0–2 | 2–0 | 4–0 | 1–4 | 2–1 | 1–0 | 2–2 | 2–3 | 1–0 | — |
Lähde: Ykkösliiga
Värit: sininen = kotivoitto; keltainen = tasapeli; punainen = vierasvoitto.
Sarjataulukko > Ottelut 19–27

| Kotona \ Poissa | JAR | JIP | JPS | KTP | KÄP | MP | PK3 | SAL | SJK | TPS |
| --- | --- | --- | --- | --- | --- | --- | --- | --- | --- | --- |
| Jaro | — | 2–1 | 5–0 | 1–2 | 3–2 | — | — | 3–0 | — | — |
| JIPPO | — | — | — | 3–2 | — | 2–4 | 0–1 | 3–0 | 4–1 | — |
| JäPS | — | 1–4 | — | — | — | 4–0 | — | 0–2 | 2–1 | — |
| KTP | — | — | 1–2 | — | 7–2 | — | 2–1 | — | 3–3 | 1–1 |
| KäPa | — | 2–1 | 3–5 | — | — | 3–2 | 1–1 | — | — | — |
| MP | 4–2 | — | — | 0–5 | — | — | — | 1–2 | — | 0–0 |
| PK-35 | 0–1 | — | 0–0 | — | — | 1–0 | — | 1–0 | — | — |
| SalPa | — | — | — | 2–5 | 1–4 | — | — | — | 1–1 | 0–0 |
| SJK Akatemia | 2–3 | — | — | — | 2–0 | 2–2 | 2–2 | — | — | 1–1 |
| TPS | 3–0 | 0–1 | 2–3 | — | 5–3 | — | 1–2 | — | — | — |
Lähde: Ykkösliiga
Värit: sininen = kotivoitto; keltainen = tasapeli; punainen = vierasvoitto.
Kuukauden pelaajat

| Kuukausi | Kuukauden pelaaja> Pelaaja | Kuukauden pelaaja> Seura | Lähde |
| --- | --- | --- | --- |
| Huhtikuu |  Enoch Banza | KTP |  |
| Toukokuu |  Yoshiaki Kikuchi | JIPPO |  |
| Kesäkuu |  Aleksi Tarvonen | KTP |  |
| Heinäkuu |  Anttoni Huttunen | KTP |  |
| Elokuu |  Matias Paavola | KTP |  |
| Syyskuu |  Jean-Claude Mabinda | JäPS |  |
Kauden jälkeiset ottelut > Karsinta Ykkösliigaan

KPV v KäPa
| KPV | 1−1 (1−1) | KäPa |
| --- | --- | --- |
| Bushara  27' (rp.) |  | Kuningas  38' (rp.) |
KäPa v KPV
| KäPa | 2−0 (1−0) | KPV |
| --- | --- | --- |
Pulkkinen  24'   Lika  59': 
KäPa voitti ottelusarjan yhteismaalein 3−1 ja säilyy Ykkösliigassa.
Tilastot > Maalipörssi

| 0 | 1 | 2 |
| --- | --- | --- |
|  15 maalia  Aleksi Tarvonen (KTP) 11 maalia  Luca Weckström (KTP)   Yoshiaki Kikuchi (JIPPO)   Olli Jakonen (SalPa) 10 maalia / Albijon Muzaci (TPS) 9 maalia  Anttoni Huttunen (KTP)   Oskar Pihlaja (JIPPO) 8 maalia  Severi Kähkönen (FF Jaro)   Irfan Sadik (JäPS)  / Terrence Smith (JIPPO)   Umar Bala Mohammed (TPS) 7 maalia  Edvin Crona (FF Jaro)   Miro Turunen (KäPa)  |  6 maalia / Sergei Eremenko (FF Jaro)   Aapo Hyppönen (MP/KTP)   Joni Mäkelä (KTP)   Eero Markkanen (PK-35)  / Alen Harbas (KTP)   Emmanuel Akansase (SJK Akatemia)   Noah Kaijasilta (JäPS])   Eemeli Honkola (SJK Akatemia) Viisi maalia  Justus Holopainen (JäPS)  / Enoch Banza (KTP)   Ville Ahola (JäPS)   Santeri Stenius (KTP)  / Mustafa Beyai (PK-35)   Hussein Mohamed (JäPS)   Riku Sjöroos (TPS  |  / Artur Atarah (SJK Akatemia)   Aleksi Wahlman (KäPa   Matias Paavola (KTP)   Nuutti Tykkyläinen (JIPPO)  / Samba Sillah (PK-35) Neljä maalia  Samuel Tammivuori (KäPa)   Sami Sipola (FF Jaro)   Bob Nii Armah (SJK Akatemia)   Aleksi Ristola (JäPS)   Niko Nurmi (KäPa)   Sakari Tukiainen (JäPS)   Albin Björkskog (FF Jaro)   Johannes Laaksonen (KTP)  / Yllson Lika (KäPa)   Michael John (SalPa)  / Ajack Deng (MP)  |
Viola Westling

Viola Maria Cecilia Westling (s. 27. marraskuuta 1999 Turku) on suomalainen yleisurheilija, jonka päälaji on 800 metrin juoksu. Westling edustaa Esbo Idrottsföreningiä. Vuoteen 2023 asti hän edusti Turun Urheiluliittoa. Vuosina 2018–2021 Westlingiä valmensi Ari Paunonen, vuosina 2021–2023 Eero Kytölä ja sen jälkeen jälleen Ari Paunonen.
Westling on saavuttanut Kalevan kisoissa 800 metrin juoksussa hopeaa Turussa 2020 ja Tampereella 2021 sekä pronssia Lappeenrannassa 2019 ja Joensuussa 2022. Hän sijoittui 2019 lisäksi viidenneksi 400 metrillä. Kalevan kisoissa 2017 hän juoksi 400 metrin aitojen ja Kalevan kisoissa 2018 aidattoman 400 metrin loppukilpailussa. Viestijuoksun SM-kilpailuissa hän on saavuttanut 4 × 400 metrin viestijuoksussa hopeaa vuonna 2018 ja pronssia 2017, 4 000 metrin viestissä hopeaa 2021 ja 2022 ja pronssia 2020 sekä 4 × 1 500 metrin sekaviestissä kultaa 2022. Sisäratojen SM-kilpailuissa hän on saavuttanut 800 metrillä hopeaa 2022.
Westling karsiutui alkuerissä 800 metrillä alle 23-vuotiaiden EM-kilpailuissa 2021.
Aikuisten Yleisurheilun Suomi–Ruotsi-maaottelussa Westling on kilpaillut 800 metrin juoksussa vuosina 2019, 2020, 2021 ja vuonna 2022 hän kilpaili sekä 800 että 1 500 metrillä.. Hän on myös edustanut Suomea 800 metrillä Pohjoismaiden hallimaaottelussa Helsingissä 2020 ja Karlstadissa 2023 sekä 4x1500 metrin sekaviestissä EM-maastoissa Torinossa 2022.
Westlingin ennätys 400 metrin aidoissa on 59,85, 400 metrillä 55,85, 800 metrillä 2.03,81 ja 1 500 metrillä 4.19,31.
Jurassic Rock

| Jurassic Rock |
| --- | --- |
 Rytmiteltta vuoden 2014 Jurassic Rock -festivaalissa.
Tyyppi:  musiikkifestivaali
Tapahtumapaikka:  Kenkäveronniemi
Paikkakunta:  Mikkeli
Ensimmäisen kerran:  2007
Viimeisen kerran:  2018
Järjestäjä:  Sanoma Media Finland (aikaisemmin N.C.D Production)
Jurassic Rock oli Mikkelissä vuosina 2007–2018 järjestetty musiikkifestivaali. Festivaalia järjestettiin aluksi Visulahdessa ja vuodesta 2014 alkaen Kenkäverossa. Festivaali oli pääosin kaksipäiväinen, mutta vuonna 2013 sitä juhlittiin kolmipäiväisenä.
Historia

Jurassic Rockin perustivat Jukka Holmstedt ja Mikko Jokipii. Ensimmäinen festivaali järjestettiin vuonna 2007. Vuosina 2007–2013 festivaalia järjestettiin Visulahdessa samalla paikalla, jossa oli vuosina 1987–1990 pidetty Dinosaurock-festivaalia. Vuonna 2014 festivaali muutti Mikkelin Kenkäveroon, lähemmäksi keskustaa.
Vuonna 2009 Jurassic Rockissa oli yhteensä 13 000 kävijää, joista perjantaina 6 000 ja lauantaina 7 000. Muutamana vuonna Jurassic-viikonlopun sunnuntaina järjestettiin myös koko perheelle suunnattu tapahtuma Jurassic Piknik.
Vuonna 2018 Sanoma Media osti festivaalin, mutta jätti sen määrittelemättömän mittaiselle tauolle vain yhden kesän jälkeen vedoten pienentyneisiin kävijälukuihin.
Esiintyjät > 2018

Vince Neil, Raised Fist, Turbonegro, Apulanta, Von Hertzen Brothers, Sonata Arctica, Mokoma, Stam1na, Timo Rautiainen & Trio Niskalaukaus, Klamydia, Lasten hautausmaa, Maj Karma, Lost Society, S-Tool, Anal Thunder, Huora
Esiintyjät > 2017

Bad Religion, Pain, Haloo Helsinki!, Timo Rautiainen & Trio Niskalaukaus, Michael Monroe, Steve 'n' Seagulls, Sanni, CMX, Disco Ensemble, Mokoma, Viikate, Battle Beast, JVG, Apulanta, J. Karjalainen, Vesala, Kaija Koo, Roope Salminen & Koirat, Brother Firetribe
Jurassic Piknik: Juha Tapio, Mikko Kuustonen
Esiintyjät > 2016

The Sounds, Mustasch, Royal Republic, Cheek, JVG, Stam1na, Vesala, Apulanta, Klamydia, Mira Luoti, Diablo, Turmion Kätilöt, Lost Society, Eläkeläiset, Asa, Teflon Brothers, Hevisaurus, Relentless, Pure Poetry
Jurassic Piknik: Kake Randelin, Virve Rosti, Freeman & Menneisyyden Vangit, Jean S. ft. Eini & Meiju Suvas.
Esiintyjät > 2015

The Offspring, Kyle Gass Band, Hardcore Superstar, Soilwork, Popeda, Kaija Koo, Haloo Helsinki!, Apulanta, Stam1na, Mokoma, Viikate, Kotiteollisuus, JVG, Pää Kii, Melrose, Paperi T, Antony Parviainen Trio, Juustopäät, Red Eleven, Ranger, Bloodred Hourglass, The Mutants, Ilkka Kalevi Tillanen & Rantaremmi, Tommi Ripatti & Antti Ukkonen
Jurassic Piknik: Jari Sillanpää, Antti Tuisku
Esiintyjät > 2014

Nelly, Clean Bandit, HIM, Flogging Molly, Ky-Mani Marley, Haloo Helsinki!, JVG, Erin, Kaija Koo, Stam1na, Jenni Vartiainen, Anna Abreu, Sanni, Turmion Kätilöt, Stig, Karri Koira feat. Musta Barbaari, Ismo Leikola Band, My First Band, Damn Seagulls, Varusmiessoittokunnan Showband, Dimebag Beyond Forever 2014, Lord Fist, OuSnap! DJs
Jurassic Piknik: Vesa-Matti Loiri, Samuli Edelmann
Esiintyjät > 2013

System of a Down, Pendulum, Devin Townsend Project, Killswitch Engage, Amaranthe, Frank Turner, De La Soul, Haloo Helsinki!, PMMP, Stam1na, Disco Ensemble, Ruudolf & Karri Koira, Eläkeläiset, Mokoma, Bloodred Hourglass, Kotiteollisuus, Raappana & DJ Leimasin, HeavyWeight, Makrofagi, JVG, Pää Kii, Cheek
Esiintyjät > 2012

Meshuggah, Yelawolf, Tinie Tempah, Sparzanza, Iiris, Alaska, Sonata Arctica, PMMP, Stam1na, Eläkeläiset, Kaija Koo, Jukka Poika & Sound Explosion Band, Pariisin Kevät, Viikate, Herra Ylppö & Ihmiset, Mikko Herranen, JätkätJätkät, JUJU, Proteus Feat.Adam Lab4 live Cfi/UK, Profane Omen, Grannies Smoking Pipes, Wöyh!, Jurassickin lauantai disco, Matti Airaksinen, DJ orion, Ou Snap!, DJ's
Esiintyjät > 2011

Wiz Khalifa, Jenni Vartiainen, Kotiteollisuus, Petri Nygård, Stella, Paleface, Francine, FM2000, So Called Plan, Bloodred Hourglass, Flogging Molly, Soilwork, Mike Herrera, Apulanta, Stam1na, Pariisin Kevät, Raappana & Sound Explosion Band, Cheek-live, The Mama King, Juno & Kemmuru, The Blanko, Anal Thunder, Medeia, Supasoul-Disco
Esiintyjät > 2010

Disco Ensemble, PMMP, Stam1na, Eläkeläiset, Jätkäjätkät, Scar Symmetry, Lapko, Insomnium, Jaakko & Jay, My first band, The Sounds, Kylesa, Sonata Arctica, Irina, Mokoma, Klamydia, Herra Ylppö & Ihmiset, Raappana & Sound Explosion Band, Samuli Putro, Cheek, No Shame, Perilliset, Bloodred Hourglass, Rudirok, Supasoul-disco
Esiintyjät > 2009

Therapy?, Sonic Syndicate, Riverside, Apulanta, Stam1na, Viikate, Asa & Jätkäjätkät, Turmion Kätilöt, Profane Omen, FM2000, Danko Jones, Pain, Vavamuffin, PMMP, Kotiteollisuus, Popeda, Don Johnson Big Band, Tuomo, Nicole, Pahat Viinit, Ensiferum, Risto, The Capital Beat, Francine, DJ Proteus
Esiintyjät > 2008

Meshuggah, Disco Ensemble, PMMP, Stam1na, Diablo, Ismo Alanko Teholla, Looptroop Rockers, Volbeat, Animal Alpha, Stone, Mokoma, Eläkeläiset, Ruoska, I Walk the Line, Aivolävistys, I Was a Teenage Satan Worshipper, FM2000, Amorphis, Stella, Asa & Jätkäjätkät, Raappana, Turisas, Jukka Poika & Tiskipekka, Stalingrad Cowgirls, Pelle Miljoona & Unabomber, Mikkelin kaupunginorkesteri feat. Kauko Röyhkä
Esiintyjät > 2007

Dark Tranquillity, We Are the Physics, Graham Bonnet & Joe Lynn Turner, Raised Fist, Apulanta, Lapko, ...And You Will Know Us by the Trail of Dead, Promoe, Mokoma, Swallow the Sun, Paprika Korps, Poets of the Fall, Juha Tapio, Hurriganes, Pelle Miljoona 1980, Kotiteollisuus, Risto, Naildown, Stam1na, Nicole, Kauko Röyhkä, Sepi Kumpulainen, Hannibal & Soppa, Jukka Poika & Tiskipekka, Rubik, Stella, Ismo Alanko Teholla, Puppa J & Tasottavat
Aiheesta muualla

Jurassic Rockin kotisivut (Arkistoitu – Internet Archive)
Juha Veijonen

| Juha Veijonen> Henkilötiedot |
| --- | --- |
Koko nimi:  Juha Veikko Veijonen
Syntynyt: 29. elokuuta 1959 (ikä 65) Helsinki
Ammatti:  näyttelijä
Näyttelijä
Taiteilijanimet:  Vexi
Aktiivisena:  1990–
Merkittävät roolit:  Jussi Vares   (Vares-elokuvat)  Esa Haanpää   (Esa ja Vesa – auringonlaskun ratsastajat)
Palkinnot
 Parhaan miespääosan Jussi 
Aiheesta muualla
IMDb 
Elonet
Juha Veikko Veijonen (s. 29. elokuuta 1959 Helsinki) on suomalainen näyttelijä. Hän on valmistunut Teatterikorkeakoulun näyttelijälinjalta vuonna 1992. Veijonen on työskennellyt koko uransa freelancerina ja hänet tunnetaan parhaiten elokuva- ja televisiorooleistaan. Veijonen on myös vieraillut muiden muassa Helsingin kaupunginteatterissa, Tampereen Työväen Teatterissa sekä Ryhmäteatterissa. Veijonen on NeOn-teatterin perustajajäsen.
Veijonen tunnetaan muun muassa roolistaan yksityisetsivä Jussi Vareksena Reijo Mäen kirjoihin perustuvissa Vares-elokuvissa. Maaliskuussa 2010 Solar Films ilmoitti, ettei Veijonen esitäkään Varesta suunnitellussa kuudessa uudessa sarjan elokuvassa. Hänet korvasi Antti Reini.
Syksyllä 2010 Veijonen kilpaili Tanssii tähtien kanssa -ohjelmassa kisaparinaan tanssinopettaja Sanna Hirvaskari.
Juha Veijonen vierailee muun muassa Raptorin musiikkivideolla "Tosi tarttuva täytebiisi", Jonna Geagean videolla "Katso mua", Lahti Unitedin videolla "Kioski", Cheekin videolla "Keinu", Tommi Läntisen musiikkivideolla "Still I rise" sekä rap-artisti Dilemman perheväkivaltaa vastustavalla videolla "Mä en pelkää sua enää".
Veijosesta ilmestyi marraskuussa 2019 Heidi Karvosen kirjoittama, 300-sivuinen elämäkertakirja Näyttelijä Juha Veijosta, Books on Demand, 2019. ISBN: 9789528019497.
Juha Veijonen esittää Toinen mies -elokuvassa roolihahmoa nimeltään Niklas. Elokuva sai ensi-iltansa huhtikuussa 2022.
Vuonna 2024 Juha Veijonen esitti roolit Tony Heinon elokuvassa "Routa" roolihahmoa nimeltään Daniel Tommila.  Ratamoottoripyöräilyn maailmaan sijoittavussa elokuvassa "Faster: Vain yksi kierros" Veijonen esittää roolihahmoa jota kutsutaan "Kauhavan Vallesmanniksi".  Molemmat elokuvat julkaistiin uudella Suoratoisto.com suoratoistopalvelussa.
Palkinnot

Veijonen on palkittu Jussi-patsaalla parhaasta miespääosasta elokuvassa Esa ja Vesa – auringonlaskun ratsastajat.
Yksityiselämä

Veijosen isoisä oli näyttelijä Onni Veijonen. Myös isoäiti oli näyttelijä Saima Veijonen, o.s. Lehmus. Molemmat toimivat Viipurin, Tampereen ja Helsingin teattereissa. Isä Matti Veijonen toimi pitkään lehtikuvaajana muun muassa Apu-lehdessä. Veijonen on kova HIFK-fani. Veijonen asuu Leppävaarassa Espoossa avopuolisonsa floristina toimivan Maria Hämäläisen kanssa. He kertoivat lokakuussa 2023 eronneensa.
Veijosella on yksi poika ja hän on kolmen lapsen isoisä. Veijosella on kaksi veljeä, Vesa ja Timo joista Vesa on vanhin ja Timo nuorin.